CELEX: 62006CA0437
Language: sl
Date: 2008-03-13 00:00:00
Title: Zadeva C-437/06: Sodba Sodišča (četrti senat) z dne 13. marca 2008 (predlog za sprejetje predhodne odločbe Niedersächsisches Finanzgericht – Nemčija) – Securenta Göttinger Immobilienanlagen und Vermögensmanagement AG proti Finanzamt Göttingen (Šesta direktiva o DDV – Davčni zavezanec, ki hkrati izvaja obdavčene ali oproščene gospodarske dejavnosti ter negospodarske dejavnosti – Pravica do odbitka vstopnega DDV – Stroški v zvezi z izdajo delnic in atipičnih deležev – Razdelitev vstopnega DDV glede na to, ali je dejavnost gospodarska ali ne – Izračun odbitnega deleža)

9.5.2008   
            
            
               SL
            
            
               Uradni list Evropske unije
            
            
               C 116/7
            
         Sodba Sodišča (četrti senat) z dne 13. marca 2008 (predlog za sprejetje predhodne odločbe Niedersächsisches Finanzgericht – Nemčija) – Securenta Göttinger Immobilienanlagen und Vermögensmanagement AG proti Finanzamt Göttingen
   (Zadeva C-437/06) (1)
   
   (Šesta direktiva o DDV - Davčni zavezanec, ki hkrati izvaja obdavčene ali oproščene gospodarske dejavnosti ter negospodarske dejavnosti - Pravica do odbitka vstopnega DDV - Stroški v zvezi z izdajo delnic in atipičnih deležev - Razdelitev vstopnega DDV glede na to, ali je dejavnost gospodarska ali ne - Izračun odbitnega deleža)
   (2008/C 116/11)
   Jezik postopka: nemščina
   Predložitveno sodišče
   Niedersächsisches Finanzgericht
   Stranki v postopku v glavni stvari
   
      Tožeča stranka: Securenta Göttinger Immobilienanlagen und Vermögensmanagement AG
   
      Tožena stranka: Finanzamt Göttingen
   Predmet
   Predlog za sprejetje predhodne odločbe – Niedersächsisches Finanzgericht – Razlaga členov 2(1) in 17(5) Direktive 77/388/EGS: Šesta direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) – Izdaja delnic in tiha udeležba delniške družbe pri povečanju kapitala – Odplačna storitev v smislu člena 2(1) Direktive – Pogojenost odbitka davka na dodano vrednost z neposredno povezavo z gospodarskimi dejavnostmi davčnega zavezanca – Delni odbitek v smislu člena 17(5) Direktive.
   Izrek
   
               1)
            
            
               Kadar davčni zavezanec hkrati izvaja gospodarske dejavnosti, bodisi obdavčene bodisi oproščene, in negospodarske dejavnosti, za katere se ne uporablja Šesta direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, se odbitek davka na dodano vrednost, odmerjen na stroške, povezane z izdajo delnic in atipičnih tihih deležev, dovoli samo, če se lahko ti stroški pripišejo gospodarski dejavnosti davčnega zavezanca v smislu člena 2(1) navedene direktive.
            
         
               2)
            
            
               Določitev metod in meril razdelitve zneskov vstopnega davka na dodano vrednost med gospodarske in negospodarske dejavnosti v smislu Šeste direktive je predmet diskrecijske pravice držav članic, ki morajo pri izvajanju tega pooblastila upoštevati cilj in sistematiko navedene direktive in na tej podlagi predvideti način izračunavanja, ki objektivno odraža dejanski del vstopnih stroškov, ki se pripišejo tema dejavnostima.
            
         
      (1)  UL C 326, 30.12.2006.